Publication: Magyar Közlöny
Issue: MK-2009-155 (Year: 2009, Number: 155)
Era: 2004-2010
Section: 2009. évi CV. törvény
Paragraph Index: 178

c) hogy az ellenkezõ irányú szállításokat a Nabucco vezetékrendszerben uralkodó szállítási irányhoz viszonyítva határozzák meg. Szerzõdéses torlódás esetén a visszafelé szállításra különleges tarifák alkalmazására kerül sor; a Nabucco Nemzetközi Vállalat semmilyen olyan díjfizetési elvet és/vagy tarifaszerkezetet nem alkalmazhat, amely bármilyen módon a piac likviditását veszélyezteti vagy a piac, illetve a különféle szállító vállalatok által lefedett területek határain keresztül történõ kereskedelem eltorzulását idézi elõ vagy gátolja a rendszer fejlesztését, illetve egyetlen olyan rendszer épségét sem, amelyhez a Nabucco csõvezetékrendszer csatlakozik. A tarifák kialakításához alkalmazott tarifamódszertan A Szerzõdõ Államok lehetõvé teszik a Nabucco Nemzetközi Vállalat számára, hogy kapacitáslekötési díjakat kapjon a szállítási szolgáltatások ellenében a szállíttatóktól, amelyek révén többek között fedezheti a Nabucco vezetékrendszer építésével és üzemeltetésével, valamint fenntartásával kapcsolatosan jelentkezõ, az alábbiakban bemutatott típusú beruházási és üzemeltetési költségeket: – A Nabucco Nemzetközi Vállalat által a csõvezeték építése során eszközölt tõkeráfordítás („CAPEX”): ilyen a nyersanyagok költsége (például acél), berendezések költségei (például a kompresszorok ára), a méltányos értékcsökkentésileírásésa beruházásiköltségekettükrözõtõkeköltségek(azt feltételezve,hogy aCAPEX leírására 25 év alatt kerül sor); – Üzemeltetési Kiadások („OPEX”), amelyek körébe állandó és változó költségek keveréke tartozik, ezek a Nabucco Nemzetközi Vállalatnál a csõvezeték folyamatos üzemeltetése során merülnek fel. Ezen kívül itt szerepelnek olyan OPEX-költségek, mint az üzemanyagnak elhasznált gáz ára, az ezzel kapcsolatos környezetvédelmi költségek (például a vonatkozó széndioxid-kibocsátási engedélyek vásárlása vagy ezzel egyenértékû költségek, amelyeket a tranzitállamok bármelyikében a Nabucco Nemzetközi Vállalatra kivetnek), valamint minden olyan bérleti költség, amelyet a Nabucco Nemzetközi Vállalatnak a Nabucco Projekt mûködõképességének biztosítása érdekében a Nabucco Projekthez csatlakozó vagy csatolt egyéb csõvezetékrendszer használatáért fizetnie kell; – A Nabucco Nemzetközi Vállalat által az üzletvitel során felmerülõ gazdasági jellegû költségek, mint amilyen az infláció, béremelkedések, kamatlábak és egyéb költségek, amelyek a Nabucco Projekt finanszírozásával kapcsolatosak. A tarifák kiszámításához a hosszú távon értékesített (tehát 25 évre lekötött) kapacitások szolgálnak alapul. A Szerzõdõ Államok megengedik, hogy a díjszámítási módszer különösen figyelembe vegye a tényt, hogy a Nabucco csõvezetékrendszer építésének beruházási költségei a tagok tõkebefektetéseinek, valamint a hitelbõl történõ finanszírozást biztosító hitelezõk és egyéb pénzintézetektõl felvett hitelek utáni tartozásának keverékébõl finanszírozhatók. A kapacitáslekötési díjakra és tarifákra vonatkozó további megfontolások A tarifa a további kiegészítõ tényezõk érvényesítését is szolgálja: A szállítási szerzõdés érvényességének idõtartama és ösztönzõi: A tarifamegállapításnál figyelembe kell venni a szállítási szerzõdés érvényességének idõtartamát is. Tekintettel arra, hogy a beruházás gazdaságos megvalósíthatósága akkor lehetséges, ha a szállíttatók olyan hosszú távra kötik le a kapacitásokat, amilyen hosszú távra csak a szerzõdések lehetõvé teszik, egy ösztönzési konstrukciót kell a kapacitáslekötési díj kialakításakor beépíteni, amely érdekeltté teszi a szállíttatókat abban, hogy a kapacitásokat hosszú távra kössék le (például a hosszabb futamidejû szerzõdések elismerése érdekében a kapacitásdíj fokozatos csökkentése). Az idõtényezõket 25 éves futamidejû szerzõdések alapulvételével kell kiszámítani. Az idõtényezõk (csúcsidõn kívül) az alábbiak lesznek: 1 a rendes 25 éves érvényességi idejû szerzõdésnél, amely fokozatosan lineárisan 1,20-szoros szorzóra megy fel a 10 éves futamidejû szerzõdésnél, majd innen egyenesen 4-szeres szorzóig az egynapos futamidejû szerzõdés esetében. A szezonálisgázigény hatásaa rövidtávúszállításiszerzõdésekre: A rövid idejû szerzõdéseknél (vagyis egy nap és egy év közötti futamidõ esetén) a kapacitáslekötési díjak a szezonális igények változását is tükrözik a rövid távú szállítások esetében és a csõvezetéken ennek eredményeképpen keletkezõ terhelési tényezõket, például átlátható és elõre meghatározott pótdíjak formájában, amelyek a téli idõszakban megkötött szállítási szerzõdésekre érvényesek, amikor a kereslet várhatóan magasabb (vagyis a csõvezeték kihasználtsága és terhelési tényezõje nagyobb), és alacsonyabb pótdíjak formájában a nyári hónapok során, amikor várhatóan alacsonyabb az igény és ezért a csõvezeték leterheltsége is csökken. A szezonalitási tényezõk az alábbiak lesznek: napi 150% pótdíj a november és március hónap között megkötött egynapos szerzõdéseknél (csúcsidõszak), 75%-os pótdíj október és április hónapokra (átállási idõszak), míg a csúcsidõn kívül, május és szeptember között nem lesz pótdíj.”

Source: https://magyarkozlony.hu/hivatalos-lapok/cf57373582f5bc824f0100da1cf49319f99eaa3a/dokumentumok/c578791d23a3b11ee31643e7d69e8d9639c07187/letoltes